open-index/open-wikipedia-markdown huggingface dataset:
מאט קורנט

**מאט קורנט** (באנגלית: **Matt Cornett**; נולד ב-6 באוקטובר 1998) הוא שחקן וזמר אמריקאי, המוכר בעיקר מתפקידו בתור אי.ג'יי מקסוול בסדרה "היי סקול מיוזיקל: המחזמר: הסדרה". 

## ביוגרפיה
קורנט נולד וגדל בעיר רוג'רס שבמדינת ארקנסו, ארצות הברית. בשנת 2012 עבר לגור בלוס אנג'לס על מנת להתמקד בקריירת המשחק שלו.

## קריירה
בשנת 2016 השתתף בתפקיד אורח בסדרת הטלוויזיה "בלה והבולדוגס" וזכה בפרס האמן הצעיר על תפקידו בסדרה.

קורנט הופיע בתפקידי אורח במספר תוכניות טלוויזיה, ביניהן "מקום טוב באמצע", "מחשבות פליליות", "ללא מילים", "במשפחות הכי טובות", "השייקריות" ו"הגולדברגים".

בשנת 2019 הוא החל לגלם את תפקידו של אי. ג'יי בסדרת הטלוויזיה המוזיקלית "היי סקול מיוזיקל: המחזמר: הסדרה" של שירות הסטרימינג דיסני+. הסדרה הסתיימה באוגוסט 2023.

בשנת 2022 הוא כיכב בסרט של ערוץ דיסני "זומבים 3".

במרץ 2025 יצא לאור הסרט "Summer of 69" בכיכובו.

## פילמוגרפיה

### סרטים

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-1998
עונת 1974/1975 בליגת העל ההולנדית

**עונת 1974/1975** הייתה העונה ה-19 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. הארלם ווחנינגן ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו וחנינגן ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

בעונה זאת התקיים פלייאוף על הכרטיס השני לגביע אופ"א בין הקבוצות שסיימו במקומות 3–6 בשיטת בית פנימי בעל סיבוב בודד.

### טבלת הליגה

#### פלייאוף לגביע אופ"א

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1974
קטגוריה:תחרויות כדורגל ב-1975
סלע נלסון (אנטארקטיקה)

**סלע נלסון** (באנגלית: **Nelson Rock**) הוא אי קטן מבודד, במפרץ הולם, למול חופי אדמת מק. רוברטסון שבאנטארקטיקה.

האי מורכב מסלע קהה, ומכוסה קרח.

האי ממוקם 5.6 קילומטרים צפונית לסלעי ויליאמס.

האי ממוקם 24 קילומטרים צפונית - צפון-מערבית מתחנת מוסון.

## היסטוריה
### גילוי ומיפוי האי

האי מופה לראשונה בשנת 1954, על ידי רוברט ג'י. דוברס (Robert G. Dovers), במסגרת פעילות משלחת החקר האנטארקטית הלאומית של אוסטרליה; דוברס היה מפקד תחנת מוסון בשנת 1954.

### מקור השם

שמו של האי ניתן לו על ידי ועדת השמות האנטארקטיים של אוסטרליה.

האי נקרא על שמו של רוברט אדוארד קלווין נלסון (Robert Edward Kelvin Nelson), שהיה תצפיתן מזג אוויר (מטאורולוגיה) בתחנת מוסון בשנת 1962.

נלסון סייע בשילוש סלע נלסון, ובהקמת משואה באי.

## קישורים חיצוניים

* סלע נלסון באתר הסקר הגאולוגי של ארצות הברית
* סלע נלסון באתר הגאזט האנטארקטי של ממשלת אוסטרליה
* סלע נלסון באתר הגאזט האנטארקטי המשווה SCAR של ממשלת אוסטרליה

## הערות שוליים

נלסון
שבלול-עץ ירוק

**שבלול-עץ ירוק** (שם מדעי: *Papustyla pulcherrima*, לעיתים גם *Papuina pulcherrima*, שם עממי באנגלית: Green Emerald Snail, "**שבלול ברקת ירוק**") הוא שבלול יבשה, שחי באי מנוס בפפואה-גינאה החדשה. בית הגידול שלו הוא יערות גשם והוא חי על עצים. הוא ידוע בעיקר בזכות הקונכייה המגדלית שלו בצבע ירוק בוהק, כמו ברקת.

## תיאור

שבלול זה בולט בעיקר בזכות הקונכייה שלו, שצבועה בצבע ירוק בוהק, דבר נדיר בקרב שבלולים. צבע זה הוא צבע הקליפה החיצונית של הקונכייה, קליפה עשוית חלבון הנקראת פריוסטרקום (periostracum). מתחת לקליפה זו, הקונכייה היא בצבע צהוב.
צורת הקונכייה היא חרוטית-מגדלית וכוללת 4–6 פיתולים.

## תפוצה

שבלול זה הוא מין אנדמי לאי מנוס שבפפואה-גינאה החדשה. הוא חי על עצים ביערות גשם עד רום של 112 מטר מעל פני הים.

## מצב שימור

בשל קונכייתו היפה והצבעונית, מין זה נקצר בכמויות גדולות על ידי האדם, שהשתמש בה כתכשיט וחפץ אספנות לקישוט. כריתת יערות הגשם באי ובירוא שטחים הביאו לאיום על קיומו.

כיום שבלול-העץ הירוק מוגן תחת אמנת CITES ומצב שימורו, כפי שנרשם על ידי ה-IUCN, הוא "כמעט מאוים" (Near Threatened).

## גלריה


File:Papustyla pulcherrima - 1977.jpg
File:Papustyla pulcherrima shell.jpg


## קישורים חיצוניים

## הערות שוליים

קטגוריה:שבלולי יבשה
איקיגאי

ממוזער|דיאגרמה הממחישה את גישת האיקיגאי
**איקיגאי** (ביפנית: **生き甲斐**; באנגלית: **Ikigai**) הוא תפיסה או דרך חיים בתרבות יפן. המשמעות המילולית של המושג היא "הסיבה להיות ולחיות". איקיגאי הוא משמעות או כיוון לחיים. המשמעות או הכיוון הם אישיים. האיקיגאי גורם לאדם לפעול להגשמה עצמית בכיוון של מימוש אותה מטרה או סיבה לקיום. על ידי כך הוא מעניק לאדם תחושה של משמעות ושל סיפוק עצמי.איקיגאי של אדם הוא סובייקטיבי, ואינו חייב להיות בתחום מסוים של החיים. כך למשל, האיקיגאי יכול להיות עבודה שהאדם אוהב לבצע, ואשר לעשייה בה יש משמעות מבחינתו; האיקיגאי יכול להיות או הקמת משפחה או גידול ילדים; הוא יכול להיות תחביב; עשייה למען קהילה או אנשים בקהילה; או יצירה בתחום כלשהו.האיקיגאי הוא סוביקטיבי ולכן אינו נמדד במדדים אובייקטיביים של הצלחה, כגון: גובה השכר או ציון במבחן.

## ארבעת התנאים לחיים בעלי ערך
משמעות לחיים על פי איקיגאי היא שילוב של ארבעה תנאים המתייחסים לעיסוק שלכם:
* מה אתם אוהבים לעשות?
* במה אתם טובים?
* על מה ישלמו לכם?
* מה צריך העולם?

## היסטוריה
המושג איקיגאי היה קיים בתרבות היפנית זמן רב לפני שהפך לנחלת רבים. הפיכתו לפופולרי מיוחסת לספר של הפסיכיאטרית היפנית מיקו קאמיה (באנגלית: Mieko Kamiya; ביפנית: 神谷 美恵子); 12 בינואר 1914 – 22 באוקטובר 1979). בשנת 1966 היא פרסמה ספר בשם: "על משמעות החיים". הספר לא תורגם מיפנית לאנגלית.

## השפעה על החיים
מחקרים מראים כי מי שיש לו איקיגאי מאושר יותר, מצליח יותר ובריא יותר בממוצע ממי שאין לו איקיגאי. במחקר מקיף ומתמשך של Levy, Slade, Kunkel, & Kasl, 2002) נמצא כי אחוז גבוה יותר מאלה שדיווחו שיש להם איקיגאי היו נשואים, מועסקים בעבודה ובעלי השכלה גבוהה יותר. אחוז התמותה היה נמוך יותר, כשהפער נבע בעיקר מיתר תחלואה במחלות לב.יש דמיון בין התפיסה של פסיכולוגיה חיובית בתרבות המערב לבין התפיסה שמאחורי המושג איקיגאי בתרבות יפן.

## ראו גם
* משמעות החיים
* פסיכולוגיה חיובית
*לוגותרפיה
*אודימוניה

## קישורים חיצוניים


* Ikigai and Mortality, Christopher Peterson Ph.D, Psychology Today, September 17, 2008
* Japan's Formula of Life, Lily Crossley-Baxter, BBC Travel, May 11, 2020

* יהודית כץ סטנדרטים יפנים  – כך תעבדו במשהו שאתם אוהבים באמת, 16 באפריל 2019
* יהב הרטמן איקיגאי ikigai // ערך החיים, 16 בדצמבר 2020
* מבחן איקיגאי בעברית, באתר רב לשוני המוקדש לתפיסת עולם זו.

## הערות שוליים

קטגוריה:יפן: תרבות
קטגוריה:פסיכולוגיה חיובית
קטגוריה:פילוסופיה מזרחית
נעה שפיגל

**נעה שפיגל** היא עיתונאית ישראלית המשמשת ככתבת הפרלמנטרית של העיתון "הארץ".

## ביוגרפיה
שפיגל נולדה בקריית טבעון. בשנות התיכון הצטרפה לגרעין נח"ל של הנוער העובד והלומד. בסיום לימודיה יצאה לשנת שירות בה עסקה בחינוך בחצור הגלילית, ולאחריה התגייסה כלוחמת במחזור ב' של קרקל.

בשנת 2006 החלה את דרכה העיתונאית כמפיקה, עורכת ושדרנית ברדיו חיפה. עד לשנת 2015 עבדה שפיגל במספר כלי תקשורת ביניהם חדשות הוט, רדיו צפון, המקומון כלבו, והמקום הכי חם בגיהנום. במקביל, בשנים 2008–2013, היה בבעלותה פאב ברמת ישי.

בשנת 2014 החלה לעבוד שפיגל בעיתון הארץ ככתבת צפון. במקביל לעבודתה בעיתון המשיכה להגיש תוכניות אקטואליה בתחנות רדיו שונות בצפון. בשנת 2021 מונתה להיות כתבת העיתון בכנסת.

לשפיגל תואר ראשון ושני  במדעי המדינה מאוניברסיטת חיפה.

בין הישגיה העיתונאיים:
* חשיפת הדו"ח הראשון בדבר הסכנה הטמונה באוניית האמוניה שבחיפה, מה שהיווה זרז למאבק שהסתיים בפינוי המכל.
* סיקור מלחמת האזרחים בסוריה וההשפעות על רמת הגולן.
* חשיפת תופעות הדרה על בסיס לאום ומגדר בעיריית עפולה.
* חשיפת השימוש שעשה רשם בית משפט בעכו בחוק יסוד: ישראל – מדינת הלאום של העם היהודי לטובת פסיקה נגד החזר נסיעות של ילדים ערבים תושבי כרמיאל.
* חשיפת תשלומים מוגזמים ששולמו לאומנים במסגרת פסטיבל כתר המזרח הראשון שיזמה שרת התרבות מירי רגב.
* סיקור פרשת החשד לאונס בקפריסין בשנת 2019. בעקבות דיווחיה של שפיגל נחשף הקהל בישראל לחומרי חקירה חדשים שהובילו למאבק ציבורי בעד הצעירה הבריטית.
* סיקור מאבק "הדגלים השחורים" החל מיומו הראשון.

## קישורים חיצוניים

## הערות שוליים

קטגוריה:כתבים פרלמנטריים ישראלים
קטגוריה:עיתונאיות ישראליות
קטגוריה:סגל הארץ
קטגוריה:בוגרי בית הספר התיכון ע"ש חיים גרינברג
קטגוריה:בוגרות בית הספר התיכון ע"ש חיים גרינברג
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1982
קטגוריה:ישראלים שנולדו ב-1982
הגביע הרוסי בכדוריד

**הגביע הרוסי בכדוריד** (ברוסית: **Кубок России по гандболу среди мужчин**) הוא טורניר כדוריד שנתי, הנערך בקרב מועדוני גברים שמשתתפים באליפות רוסיה ובתחרויות המקצועניות.

## כללים
התנאים והכללים לגביע הרוסי נקבעים על ידי משרד הספורט של הפדרציה הרוסית ופדרציית הכדוריד של רוסיה. .

קבוצה יכולה לכלול מקסימום שלושים וארבעה אנשים, כולל עשרים ושמונה ספורטאים (מתוכם רק חמישה יכולים להיות זרים, בעוד שרק שלושה יכולים להיות על המגרש במהלך המשחק), שני מאמנים, רופא, מטפל בעיסוי, ראש הקבוצה ומנהלה. תנאי מוקדם להשתתפות בגביע למועדונים הוא שיש להם לפחות קבוצת ספורט נוער אחת שהשתתפה בחסות מועדון ספורט רשמי בתחרות רשמית אחת לפחות בכדוריד.
## פורמט
הטורניר נערך בשני שלבים: שלב מקדים על פי שיטת פלייאוף. המקומות בטורניר נקבעים על פי סכום הנקודות הגבוה ביותר שנצבר בכל המשחקים: שתי נקודות מוענקות על ניצחון, אחת על תיקו ולא מוענק ניקוד על הפסד. במקרה של נקודות שוות למספר קבוצות, המקומות נקבעים על ידי המספר הגבוה ביותר של נקודות וההפרש הטוב ביותר בין שערים שהובקעו במשחקים בין הקבוצות הללו, כמו גם ההפרש הטוב ביותר בין שערים שהובקעו ומספר הניצחונות הגבוה ביותר. אם הקבוצות שיחקו בפלייאוף, המנצחת נקבעת על פי תוצאה בזמן הארכה. לאחר מכן, אם המצב לא השתנה, מוענקת סדרת זריקות עונשין של שבעה מטרים.

## מחזיקות הגביע

### תארים

## קישורים חיצוניים
* 

## הערות שוליים

קטגוריה:תחרויות כדוריד באירופה
קטגוריה:רוסיה: כדוריד
Avīci (01)

***Avīci (01)*** הוא המיני-אלבום הרביעי של ה-DJ והמפיק המוזיקלי השוודי אביצ'י. המיני-אלבום יצא לאור ב-11 באוגוסט 2017 על ידי חברות התקליטים וירג'ין ואביצ'י.

## רקע והכרזה
ב-27 ביוני 2017, הופיעה לראשונה הזמרת ריטה אורה וביצעה את גרסה האקוסטית של הסינגל "Lonely Together", באירוע פרטי באנבל בלונדון. לאחר מכן שיתף אביצ'י קטעים של בעמוד האינסטגרם שלו, וכתב "מוזיקה חדשה תגיע בקרוב מאוד (מאוד)!", עם כותרות רצועות כהאשטג, ואחריו טיזרים של כל רצועה מהמיני-אלבום. אביצ'י אמר על המיני-אלבום: "אני ממש מתרגש לחזור שוב עם מוזיקה חדשה. עבר הרבה זמן מאז שהוצאתי משהו והרבה זמן מאז שהייתי נרגש ממוזיקה חדשה! ההתמקדות שלי במיני-אלבום הראשון של האלבום היה אמור להשיג שילוב של שירים חדשים וישנים: כמה שהמעריצים שאלו עליהם והמתינו להם מעורבבים עם שירים חדשים שלא נשמעו מעולם!". בראיון לפיט מ-" BBC Radio 1", אביצ'י הצהיר: "זה המיני-אלבום הראשון מבין 3 שהיו עוד, ורק אז כל האלבום ייצא עם המיני-אלבום השלישי שלי."

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אביצ'י
קטגוריה:מיני-אלבומים באנגלית
אביאל זרגרי

**אביאל יוסף זרגרי** (נולד ב-11 בדצמבר 2002 בירושלים שבישראל) הוא כדורגלן ישראלי המשחק בעמדת הקשר בהרמנשטאט מהליגה הרומנית.

## קריירת מועדונים
זרגרי גדל במחלקת הנוער של בית"ר ירושלים מליגת העל. ב-22 בדצמבר 2019 ערך את הופעת הבכורה שלו במועדון, בניצחון 0–5 על הפועל ראשון לציון במסגרת סיבוב ח' של גביע המדינה לעונת 2019/2020. ב-8 ביוני 2020 ערך את הופעת הבכורה שלו בליגת העל, בתיקו 0-0 נגד מכבי תל אביב במסגרת הפלייאוף העליון לעונת 2019/2020. בעונתו הראשונה בקבוצה הבוגרת של המועדון ערך ארבע הופעות ליגה. בעונתו השנייה הוסיף 24 הופעות ליגה.

ב-12 בינואר 2023 עזב זרגרי את מועדון נעוריו וחתם לשנתיים וחצי במכבי חיפה תמורת כ-1.8 מיליון שקלים. ב-17 באוגוסט 2023 חתם לעונה בהשאלה ממכבי חיפה למכבי פתח תקווה.

ב-5 בפברואר 2025 הושאל ממכבי חיפה להפועל חיפה.

ב-9 ביולי 2025 חזר לקבוצת נעוריו בית"ר ירושלים.

בינואר 2026 חתם בהרמנשטאט מהליגה הרומנית.

## נבחרות ישראל
ב-4 ביוני 2021 ערך את הופעת הבכורה שלו בנבחרת הבוגרת, כשנכנס כמחליף בניצחון של ישראל 1–3 במשחק ידידות במונטנגרו.

## תארים
;מכבי חיפה
* אליפות: 2022/23
* אלוף האלופים: 2023

;מכבי פתח תקווה
* גביע המדינה: 2023/2024
**[[בית"ר ירושלים]]**
*גביע הטוטו: 2019/2020, 2025/2026

## חיים אישיים
לומד ב לתואר ראשון בחינוך וחברה, עם התמחות בספורט.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי חיפה
קטגוריה:כדורגלני מכבי פתח תקווה
קטגוריה:כדורגלני הפועל חיפה
קטגוריה:כדורגלני הרמנשטאדט
קטגוריה:כדורגלני נבחרת ישראל
קטגוריה:כדורגלנים ישראלים ברומניה
קטגוריה:בוגרי הקריה האקדמית אונו
קטגוריה:ישראלים שנולדו ב-2002
The Days / Nights

**The Days / Nights** הוא המיני-אלבום השני של ה-DJ והמפיק המוזיקלי השוודי אביצ'י. המיני-אלבום יצא לאור ב-1 בדצמבר 2014 על ידי חברת התקליטים PRMD.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אביצ'י
קטגוריה:מיני-אלבומים באנגלית
תמיהלה קיון

**תמיהלה קיון** (בבורמזית: **သမီးလှကျွန်း**; מילולית: בתי היפה) הוא אי במחוז אייברטי , מיאנמר. האי נמצא סמוך לכף נגראיס .

על האי נמצא מגדלור.

האי הוא אחד מאזורי הקינון העיקריים במיאנמר לצבי ים ירוקים ולצבי ים חומים. מאז 1986, יש באי תחנת שימור. בשנים האחרונות, בשל היעלמות מנגרובים, אתר קינון הצבים צומצם. הציקלון נארגיס שהיה באזור ב-2–3 במאי 2008, פגע גם בקני הצבים ובאתרי הקינון שעל האי.

## היסטוריה
ב-1801, אוניית הסחר הבריטית, *Mermaid*, התרסקה על סלע מספר קילומטרים מהאי. ב-7 בנובמבר 1808, גם האונייה המזרח-אינדיאנית *Travers* התרסקה באותו אזור.

ב-1908, הוקמה על האי תחנת תקשורת, שכיום סגורה. התחנה הייתה בקשר רדיו עם איי אנדמן וניקובר והיה לה קשר טלגרף לפאטיין.

בזמן מלחמת העולם השנייה, בינואר 1942, אוניית הקיטור הבריטית, *Yengyua*, הוציאה את מפעילי הרדיו הבריטיים מהאי. ב-6 במרץ 1943, מטוסי קונסולידייטד B-24 ליברייטור הפציצו את תחנת הרדיו כשחזרו מהתקפה על אוניות בכף נגראיס .

## אקלים

## לקריאה נוספת

* *Imperial Gazetteer of India: Provincial Series*, (1908), Volume 10, (Superintendent of Government Printing).
* *Wireless Telegraph stations of the World* (1912). (Washington: Government Printing Office).
* *A list of Diamond Island plants* (1890). (Journal of the Asiatic Society of Bengal, volume LIX, by D. Prain)


## קישורים חיצוניים
* 

## הערות שוליים

קטגוריה:מגדלורים
קטגוריה:איים באוקיינוס ההודי
קטגוריה:איים לא מיושבים
קטגוריה:מיאנמר: גאוגרפיה
נאש (מוזיקאי)

**גארט צ'ארלס נאש** (באנגלית: **Garrett Charles Nash**; נולד ב-16 ביוני 1993), הידוע יותר בשם הבמה **נאש** (**Gnash**; לעיתים מעוצב כ-**gnash**), הוא מוזיקאי, ראפר, זמר-יוצר, תקליטן ומפיק מוזיקלי אמריקאי.

## ראשית חייו
נאש נולד ב-16 ביוני 1993 בלוס אנג'לס, קליפורניה, ארצות הברית לאביו, מוזיקאי ולאמו, במאית ומפיקה.

לפני שהתחיל לכתוב את המוזיקה שלו, נאש התחיל להקליט כשהיה בן 13.

## קריירה
ב-2015, נאש התחיל להוציא סדרה של מיני-אלבומים, שקשורה לפרידה קודמת, כאשר ב-15 במרץ 2015 הוציא את *U*, וב-15 בדצמבר 2015, הוציא את *Me*. נאש הקליט את שני המיני-אלבומים הראשונים שלו במוסך שלו. במוסך שלו הפיק גם את השיר "I Hate U, I Love U" שנהיה לשיר הפריצה שלו, כאשר בשיאו הגיע למקום העשירי בבילבורד הוט 100 ולמקום השביעי במצעד הסינגלים הבריטי. המיני-האלבום השלישי של נאש, *Us*, יצא ב-25 במרץ 2016.

בריאיון למגזין בילבורד ב-2016, נאש ציין את Death Cab for Cutie, The Postal Service, קניה וסט וג'ק ג'ונסון  כהשפעותיו המוזיקליות.

באוקטובר 2017, הוציא בשיתוף פעולה עם MAX את הסינגל "Lights Down Low". השיר הגיע בשיאו למקום ה-20 בבילבורד הוט 100.

ב-11 בינואר 2019, הוא הוציא את אלבום הבכורה שלו, *We*.

ב-21 בדצמבר 2019, הוא הוציא את המיני-אלבום הרביעי שלו, *If*.

ב-16 ביוני 2020, הוא הוציא את המיני-אלבום החמישי שלו, *Outside/Inside*.

## פרסים ומועמדויות

## דיסקוגרפיה
### אלבומי אולפן
* 2019: *We*

### מיני-אלבומים
* 2015: *U*
* 2015: *Me*
* 2016: *Us*
* 2019: *If*
* 2020: *Outside/Inside*

## סיבובי הופעות
* 2016–2017: The U, Me & Us Tour
* 2017: The Sleepover Tour
* 2018: he Young Renegades Tour: Part II
* 2018: The Summer After Tour
* 2019: The Broken Hearts Club Tour

## קישורים חיצוניים
* 

## הערות שוליים

קטגוריה:אמנים אמריקאים הידועים בשם במה
קטגוריה:אמני אטלנטיק רקורדס
קטגוריה:אמריקאים ממוצא נורווגי
קטגוריה:אמריקאים ממוצא אנגלי
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:תקליטנים אמריקאים
קטגוריה:פזמונאים אמריקאים
קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1993
עונת 1975/1976 בליגת העל ההולנדית

**עונת 1975/1976** הייתה העונה ה-20 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. מ.ו.ו מאסטריכט ואקסלסיור רוטרדם ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ניימכן ומועדון הכדורגל איינדהובן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1976
קטגוריה:תחרויות כדורגל ב-1975
קטגוריה:1976 בהולנד
מעוז (רחפן)

"**מעוז**" (משווק תחת השם **Spike Firefly**) הוא כינויו בצה"ל של חימוש משוטט למשימות איתור ותקיפה טקטיות, תוצרת חברת רפאל - מערכות לחימה מתקדמות.

משקלו של הרחפן 2.6 ק"ג, והוא בעל מבנה גלילי הניצב על-גבי שלוש רגליים. הוא נעזר בשני זוגות מדחפים מתקפלים כדי לרחף ומשתמש בשתי מערכות סריקה ואיתור מטרות: CMOS/IR וחיישני קרבה. ל'מעוז' מהירות טיסה של עד 46 קמ"ש ומהירות צלילה למטרה של 72 קמ"ש, והוא נושא מטען נפץ במשקל 350 גרם, עם ראש מתפוצץ רב-כיווני. טווח הטיסה בשטח פתוח הוא עד 1,500 מטר מיחידת הבקרה ו-500 מטר בשטח בנוי.

מערכת הנשק כוללת מארז נשיאה ייעודי ללוחמים שכולל שלושה מעוזים, סוללות, מטענים ויחידת בקרה.

החימוש פותח על ידי חברת רפאל ומשרד הביטחון, על בסיס רעיון של יקי חץ, מהנדס בחברת רפאל. הוא נכנס לשימוש ביחידות צה"ל ב-2021. השימוש המבצעי הראשון שלו נעשה במהלך מבצע שומר החומות, בו הפעילה פלוגת חשיפה-תקיפה של חטיבת הצנחנים את המעוזים לאיתור ופגיעה במטרות חמאס.

## קישורים חיצוניים
* על הרחפן באתר רפאל
* 
* 
* 
* 

## הערות שוליים

קטגוריה:רפאל: מוצרים
קטגוריה:כלי טיס בלתי מאוישים ישראליים
קטגוריה:חימוש משוטט
קטגוריה:רחפנים
רוברטו אמיליו דה קוניה

**רוברטו אמיליו דה קוניה** (בפורטוגזית: **Roberto Emílio da Cunha**; 20 ביוני 1912 – 20 במרץ 1977), הידוע בעיקר בשם ***רוברטו***, היה כדורגלן ברזילאי ששיחק בעמדת החלוץ.

## ביוגרפיה
רוברטו התחיל את הקריירה עם פלמנגו ובמשך שנתיים עמה כבש 19 שערים ב-52 הופעות. לאחר מכן עבר לסאו קריסטובאו שם במשך שש שנים כבש 81 שערים ב-135 הופעות.

במדי נבחרת ברזיל הופיע לראשונה בקופה אמריקה 1937 בו סיים כסגן האלופה. במונדיאל 1938 כבש ברבע הגמר את שער הניצחון ב-1–2 נגד צ'כוסלובקיה, שער שהעלה אותם לחצי. הוא סיים עמה במקום השלישי.

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני נבחרת ברזיל
קטגוריה:כדורגלני מונדיאל 1938
קטגוריה:כדורגלני פלמנגו
קטגוריה:ברזילאים שנולדו ב-1912
קטגוריה:נפטרים ב-1977
הנס אלסר

**הנס אלסר** (בשוודית: **Hans Alsér**; 23 בינואר 1942 - 15 בינואר 1977) היה שחקן טניס שולחן שוודי. הוא היה אלוף אירופה בתחרויות יחידים בשנים 1962 ו-1970. בשנים 1967 ו-1969 הוא זכה תחרות זוגות באליפות העולם.

## חייו
הנס אלסר היה בין שחקני טניס שולחן הבולטים במהלך שנות ה-60 של המאה ה-20. בשנת 1959 הוא נכלל בנבחרת שוודיה וזכה במדליה ראשונה באליפות העולם. בשנת 1967 הוא זכה בתחרות זוגות האליפות העולם (לצד של יוהנסון). הוא שיחזר הישג זה בשנת 1969.

בשנים 1962–1970 הוא זכה ב-8 מדליות זהב באליפויות אירופה.

לאחר סיום הקריירה, אלסר החל לאמן נבחרת שוודיה ונבחרת גרמניה המערבית.

הוא נהרג בתאונה אווירית בשנת 1977.

## קישורים חיצוניים

* תוצאות של הנס אלסר במשחקי יחידים
* הנס אלסר במהלך משחק
* 

קטגוריה:שחקני טניס שולחן שוודים
קטגוריה:שוודים שנולדו ב-1942
קטגוריה:שוודים שנפטרו ב-1977
קטגוריה:הרוגי תאונות אוויריות
IBS סנקט פטרבורג

**IBS** הוא מועדון כדורגל חופים פטרבורגי, שנוסד בשנת 2005 והתמודד באליפות רוסיה, בעונת 2007 זכה לראשונה באליפות.

## תארים
; אליפות רוסיה
* זכייה (**1**): 2007
; גביע רוסיה
* גמר (**2**): 2008, 2010

קטגוריה:סנקט פטרבורג: מועדוני ספורט
קטגוריה:קבוצות כדורגל חופים רוסיות
קו ליובלינסקו-דמיטרובסקאיה

**קו ליובלינסקו-דמיטרובסקאיה** (ברוסית: **Люблинско-Дмитровская линия**) (קו מס' 10) הוא קו ברכבת התחתית של מוסקבה.

הקו כולל 26 תחנות, באורך כולל של 44.3 ק"מ. זמן הנסיעה הממוצע לכל אורך הקו, הוא 59 דקות.

המהירות הממוצעת של הרכבת היא כ-40 קמ"ש. הקו כולו עובר מתחת לאדמה, למעט קטע וולז'סקאיה - ליובלינו, שנבנה מעל פני הקרקע.

מאז 19 ביוני 2010, קו ליובלינסקו-דמיטרובסקאיה הוא היחיד במטרו של מוסקבה שאין לו מעבר באחד משני הצמתים שלו עם קו קולצביה, אך בעתיד מתוכננת להיבנות תחנת סובורובסקאיה, שאמור להיות לה מעבר לתחנת דוסטויבסקאיה של קו  ליובלינסקו-דמיטרובסקאיה.

על פי נתוני 2010 משתמשים בקו יותר מ-200 קרנות. תנועת הנוסעים היומית הממוצעת של הקו בשנת 2011 הייתה 731 אלף איש.

## גלריה

קובץ:Fiztekh 2023-09 1694125991.tif|פיזטך, התחנה הצפונית ביותר במטרו של מוסקבה.
קובץ:Metro MSK Line10 Zyablikovo.jpg|זיאבליקובו, התחנה הדרומית הסופית של הקו.
קובץ:Электродепо «Лихоборы».jpg|דפו ליחובורי, המשרת את הקו.


## קישורים חיצוניים

* 

## הערות שוליים

קטגוריה:קווי הרכבת התחתית של מוסקבה
המרגל האבוד והשמלה הירוקה

**המרגל האבוד והשמלה הירוקה** הוא ספר בלשים מסוג סיפורת, שנכתב על ידי אלכס פז-גולדמן, סופר לילדים ונוער. הוא יצא לאור על ידי הוצאת כנרת זמורה-ביתן בשנת 2011. הכריכה אוירה ועוצבה על ידי מישל קישקה ואמרי זרטל. הספר הוא ספר נוער על חברות בין בלשים בני 12 המנסים לפענח תעלומה הקשורה במרגל מסתורי.

הספר זכה לביקורות חיובית בזכות היכולת שלו להעביר את סיפורי השואה באופן המתאים לילדים. מעבר לכך כישרון הכתיבה של אלכס פז-גולדמן ותשומת ליבו לפרטים זכו גם הן לתשבחות.

## תקציר העלילה
העלילה מתרחשת בשכונת רמת עמידר ברמת-גן לאחר מלחמת העולם השנייה. מרדכי בן ה-12 וחברו הטוב ביותר ראובן מדברים, והוא מסביר לו על הסבירות הגבוהה של הימצאות מרגלים בשכונתם. ראובן ומרדכי עוקבים אחר איש חשוד במחשבה שהוא מרגל נאצי וככל שהסיפור מתקדם כך גם חשדותיהם לגבי האיש המסתורי עולים. מרדכי וראובן פורצים לדירה של האדם שהם בטוחים שהוא מרגל, אך לא מוצאים דבר. גם אחותו של ראובן מצטרפת לחבורתם, ומטרתם היא לחשוף את זהותו.

מרדכי חושב שאמו עובדת עם המרגל ומרגלת בשביל הנאצים. חשדותיו מתגברים כאשר המרגל הנאצי מגיע לפתח דלת ביתו של מרדכי כשהוא מחופש לאישה זקנה. ראובן תוקף את הזקנה ומגלה גבר קשיש בתוך התחפושת. לבסוף התברר שה"מרגל" הוא בסך הכול ניצול שואה קשיש ועני, אשר התחפש לזקנה כדי לבקש אוכל וכסף ולזכות באמפתיה. בעקבות הגילוי, משפחתו של מרדכי מאמצת אותו לחיקם.

## הדמויות
* **מרדכי** – תלמיד, בן להורים ניצולי שואה. צנום במראהו. מרדכי מתואר כאמיץ, חבר טוב ובלש מצוין. בעזרתו ובעזרת חברו ראובן הם הצליחו לפצח את התעלומה של האיש המסתורי.
* **ראובן** – תלמיד, בעל שיער מקורזל שחור ועיניים שחורות, הוריו עלו מעיראק. חכם, טוב במתמטיקה, חבר טוב, בעל עמוד שדרה, לקח לו זמן לסלוח למרדכי כשסיפר על רגשותיו של ראובן לילדה מכיתתו.
* **אביבה** – אחותו הגדולה של ראובן, מתוארת כיפה מאוד, חכמה וחדת חושים. במהלך העלילה מצטרפת ל"חבורה" של מרדכי וראובן ועוזרת להם לפתור את התעלומה על המרגל.
* **אמו של מוטי** – ניצולת שואה, הייתה שנתיים באושוויץ, חוץ ממנה כל משפחתה נספתה בשואה, סגורה מאוד, מדברת יידיש. לא נפתחת לבנה על זמנה בשואה, באופן כללי מדברת רק כשצריך.
* **אביו של מוטי** – ניצול שואה, הוא ואחיו התאום היחידים ששרדו. צנום, חלוש וכפוף לרצון אמו של מוטי. היה בבית חולים פסיכיאטרי כשישה חודשים.

## הערות שוליים

קטגוריה:ספרי מתח
קטגוריה:ספרי ילדים ונוער
קטגוריה:ספרים בעברית
קטגוריה:ספרים המתרחשים בארץ ישראל
קטגוריה:ספרי 2011
קטגוריה:ספרי זמורה ביתן
קטגוריה:רמת עמידר
רכבות לילה (סרט)

**רכבות לילה** (באנגלית: **Europa,** הופץ כ**צנטרופה** (באנגלית: **Zentropa**) בצפון אמריקה) הוא סרט דרמה פוליטית משנת 1991 בבימויו של לארס פון טרייר. זהו סרטו השלישי של פון טרייר והסרט האחרון בטרילוגיית אירופה בעקבות "אלמנט הפשע" (1984) ו"מגפה" (1987).

רכבות לילה הושפע מאמריקה של פרנץ קפקא, ושם הסרט נבחר "כהד" של הרומן.

## עלילה
בתום מלחמת העולם השנייה, ליאופולד קסלר, אמריקאי צעיר ואידיאליסטי ממוצא גרמני, מקווה "להראות חסד כלשהו" לעם הגרמני. באזור האמריקאי בגרמניה הכבושה ובעזרת דודו הוא לוקח על עצמו משרה ככרטיסן בקרון שינה ברשת הרכבות צנטרופה, מתאהב בפאם פאטאל ומסתבך במזימה של המחתרת הנאצית תוך שהוא מנוצל על ידי כולם ומנסה לעבור את הכשרתו ככרטיסן.

## שחקנים
* ז'אן מארק בר – ליאופולד קסלר
* מקס פון סידוב – הקריין
* ברברה סוקווה – קתרינה הארטמן
* אדי קונסטנטין – קולונל האריס
* אודו קייר – לורנס הארטמן
* לארס פון טרייר – יהודי ניצול שואה

## סגנון
רכבות לילה משתמש בסגנון ניסיוני של קולנוע, המשלב שחור-לבן עם חדירות צבע מדי פעם, כששחקנים מתקשרים עם קטעים מוקרנים מאחור, ומניחים תמונות שונות זו על זו ליצירת אפקט סוריאליסטי. הקריינות משתמשות בנרטיב לא שגרתי של גוף שני במעין חיקוי של מהפנט (למשל: "בספירה של עשר אתה תהיה באירופה").

הדמויות, המוזיקה, הדיאלוג והעלילה של הסרט הם מלודרמטיים באופן מודע ומהווים חיקוי אירוני למוסכמות הסרט האפל.

## הפקה
הסרט צולם ברחבי פולין ובדנמרק. חברת ההפקה של פון טרייר, Zentropa Entertainments, נקראת על שם רשת הרכבות הזדונית המופיעה בסרט זה, אשר בתורו נקרא על שם חברת הרכבות האמיתית מיטרופה.

## קבלה
רכבות לילה שוחרר כצנטרופה (Zentropa) בצפון אמריקה כדי למנוע בלבול עם סרט השואה אירופה אירופה (1990) שיצא באותה התקופה.

### ביקורות
הסרט קיבל ביקורות חיוביות במידה רבה מצד המבקרים. באתר Rotten Tomatoes הסרט קיבל ציון של 85% בהתבסס על 13 ביקורות, עם דירוג ממוצע של 7.3/10. 

### פרסים ופסטיבלים
הסרט זכה בשלושה פרסים בפסטיבל קאן בשנת 1991 (התרומה האמנותית הטובה ביותר, פרס חבר השופטים והפרס הגדול הטכני). לאחר שהבין שלא זכה בדקל הזהב, פון טרייר נתן לשופטים את האצבע וסער מהמקום.

## קישורים חיצוניים

* 
* 
* אירופה: רכבת לילה חיבור מאת הווארד המפטון באוסף הקריטריונים
* אודי גרינברג, על שואה והדחקה: זיכרון ותת-מודע בסרטו של לארס פון-טרייר, רכבות לילה, **סליל**, כתב עת להיסטוריה, קולנוע וטלוויזיה, קיץ 2010.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רכבות בקולנוע
קטגוריה:לארס פון טרייר
קטגוריה:סרטים בגרמנית
קטגוריה:סרטים באנגלית
קטגוריה:סרטים שווייצריים
קטגוריה:סרטים שוודיים
קטגוריה:סרטים גרמניים
קטגוריה:סרטים צרפתיים
קטגוריה:סרטים דניים
קטגוריה:סרטים בריטיים
קטגוריה:סרטי 1991
אלוף הבלשים בלומקוויסט

**אלוף הבלשים בלומקוויסט** הוא הספר הראשון מתוך הטרילוגיה אלוף הבלשים בלומקוויסט - הרפתקאותיו של ילד השואף להיות בלש, שנכתבה על ידי אסטריד לינדגרן. הספר יצא לאור לראשונה ב-1946 בשוודית ותורגם לעברית על ידי מרים שוסטרמן בשנת 1982, ועל ידי דנה כספי בשנת 2018.

## תקציר העלילה
קאלה בלומקוויסט תמיד רצה להיות בלש, אבל שום דבר אף פעם לא קורה בעיירה השקטה בה הוא גר. כל יום הוא בילה עם חבריו אווה-לוטה ואנדרס (חבורתם נקראת גם השושנים הלבנות). יום אחד בן דודה של אמא של אווה-לוטה, הדוד איינר, מגיע לעיירה. הוא לוקח את קאלה, אווה-לוטה ואנדרס לטירה עתיקה שם הוא פותח את המרתף עם פורץ מנעולים. פריצת המנעול גורמת לקאלה להתחיל לחשוד בו. הוא לוקח את טביעות האצבעות שלו ועוקב אחריו. חבריו לא מאמינים לו וצוחקים עליו. הם עסוקים במשחק שבו הם נלחמים עם חבורת השושנים האדומות (סיקסטן, בנקה ויונטה).

קאלה החל לרגל אחר איינר ונתקל בשני אנשים שמחפשים אותו. הוא גילה ששני האנשים האלה השתתפו עם הדוד איינר בשוד יהלומים. איינר ברח עם כל השלל, ולכן הם איימו להרוג אותו. קאלה גילה עם אנדרס ואווה-לוטה שאיינר החביא את הקופסה עם היהלומים בחורבות הטירה במרתף, והם לקחו את השלל והחביאו אותו בשידה בבית של אווה-לוטה. השודדים גילו שהילדים מצאו את היהלומים, כלאו אותם במרתף של הטירה וברחו עם הקופסה. כשהילדים סוף סוף הצליחו למצוא את היציאה מהמרתף, הם ראו את השודדים ואיינר בורחים עם הרכב שלהם. הם יצאו עם המשטרה למרדף, ובסוף הצליחו להגיע אליהם. להפתעתם, השודדים גילו שהם לקחו את הקופסה הלא נכונה: קופסת המסמכים של השושנים הלבנות.

## דמויות
* **קאלה בלומקוויסט -** רוצה להיות אלוף הבלשים, עד כדי כך שהוא ממציא פשעים. בעל שיער בהיר. אביו ויקטור מנהל את המכולת "המכולת של ויקטור בלומקוויסט". ממוקד במטרה ובלש מחונן. כותב את כל הפרטים שנראים לו חשובים בפנקס. בן 13. מגיע ממעמד הביניים.
* **אנדרס -** רוצה להיות נהג קטר שיהיה גדול. בעל שיער שחור, ציני, חברו הטוב ביותר של קאלה. מנהיג חבורת השושנים הלבנות. בן הסנדלר. בן 13. עני.
* **אווה-לוטה ליסנדר -** מושא אהבתם גם של אנדרס וגם של קאלה. בעלת שיער בהיר, חצופה, פיקחת ובעלת כישרונות רבים. בת האופה. שונאת את הדוד איינר. בת 13. עשירה.
* **הדוד איינר -** גבוה ורזה, בא מסטוקהולם. בן דודה של אמו של אווה-לוטה מיה. ידוע גם בתור איינר לינדברג וגם איינר בראנה. השתתף בשוד יהלומים עם ארתור (אותו קאלה מכנה "החיוור") ושמנדריק (אותו קאלה מכנה "המגעיל") וברח עם כל השלל.

## ספרי המשך
* קאלה בלומקוויסט חי חיי סכנה (1951)
* קאלה בלומקוויסט ורסמוס (1953)

## ביקורות

## קישורים חיצוניים
* 

## הערות שוליים

קטגוריה:ספרי הרפתקאות ומסעות
קטגוריה:ספרי ילדים ונוער
קו סרפוחובסקו-טימיריאזבסקאיה

**קו סרפוחובסקו-טימיריאזבסקאיה** (ברוסית: **Серпуховско-Тимирязевская линия**) (קו מס' 9) הוא קו ברכבת התחתית של מוסקבה.

הקו מחבר את רובעי השינה בצפון ובדרום העיר עם המרכז.

קו סרפוחובסקו-טימיריאזבסקאיה הוא תת-קרקעי לחלוטין, וכולל 25 תחנות. אורכו - 41.2 ק"מ, זמן נסיעה ממוצע לאורך כל הקו - 58 דקות.

תנועת הנוסעים היומית הממוצעת של הקו בשנת 2011 הייתה 868 אלף איש.

## קישורים חיצוניים

## הערות שוליים

קטגוריה:קווי הרכבת התחתית של מוסקבה
עקרב השני (פרעה)

**עקרב השני** נודע גם כן כ"מלך עקרב" ושלט במצרים העליונה בתקופה הקדם שושלתית, ככל הנראה בסביבות 3200–3000 לפנה"ס. בתבליט על ראש אלה מאבן המיוחס לו בו מופיע עקרב השני יחד עם סמל העקרב והשושנה המייצגים את שמו. יש הקושרים בינו לבין האלה המצרית סרקת לה מיוחסים כוחות ריפוי מעקיצות עקרבים ונחשים.

## ממצאים
[ימין|ממוזער|150px|[ראש אלת עקרב|ראש האלה של עקרב השני, מוזיאון אשמוליאן.]]
### אלת האבן
בתבליט על גבי האלה מופיע עקרב השני כשלראשו כתר לבן המיוחס לפרעוני מצרים העליונה, כמו כן הוא מחזיק בידו מכוש מעץ שמסמל באופן טקסי את קצירתו של הקציר הראשון וחפירת תעלות השקיה לחקלאות. האלה נתגלתה בהיירקונפוליס, נחן המצרית שבמצרים העליונה - עיר בעלת חשיבות דתית ופוליטית רבה באותה תקופה ששימשה ככל הנראה כבירתו של עקרב השני.

### ממצאים נוספים
ממצאים רבים שנתגלו, המעוטרים בתבליטים וכלי חרס מצוירים בדיו שחור, מצביעים על מסחר וכלכלה משגשגת בתקופתו של עקרב השני. מערכות ההשקיה המפותחות שנוסדו תחת שלטונו אפשרו גידול אינטנסיבי של ירקות ורעיית בקר סביב התעלות ולצמיחתם של יישובים רבים סמוך אליהן.

באשד השני של הנילוס סמוך למאגר אסואן נתגלה סלע גדול ועליו תבליט של עקרב ענקי צועד על גבי גופותיהם של אויבי מצרים הנובים, ששכנו דרומית למצרים באזור סודאן של היום - הנובים מתוארים כשהם עומדים וראשם מטה כשגופם נקוב בחיצים, שתי דמויות נוספות של מצרים מתוארות מחזיקות קשתות ויורות חיצים לעבר הנובים.

הנובים מזוהים על פי נוצות היען בשערם שכך תיארום המצרים. העקרב ניצב מול דמות אדם עם זקן מלאכותי (המאפיין את הפרעונים) המחזיק פגיון טקסי בחגורתו, כמו כן הוא מחזיק חבל ארוך אליו קשורים הנובים השבויים. סצנה זו מתארת את ניצחונו של עקרב השני על הנובים העוינים.

יש חוקרים הסבורים כי פרעה זה הוא אביו של נערמר (מנס) מאחד מצרים.

## קברו
מקום קבורתו המדויק של עקרב השני אינו ידוע בוודאות. ישנם שני מבני קבר משוערים - האחד נתגלה באום אל-געאב (סמוך לאבידוס), מדובר במבנה מרובע המחולק לארבעה חדרים המופרדים על ידי קירות בוץ פשוטים. במקום נמצאו מספר פריטי שנהב עם דמויות של עקרבים.

המבנה השני ממוקם בהיירקונפוליס. זהו חדר מלבני שמידותיו הם 3.5-6.5 מטרים, עומקו 2.5 מטרים והוא מחוזק על ידי לבני בוץ. גם באתר זה נמצאו מספר פריטי שנהב עם דמויות של עקרבים.

## אזכורים בתרבות הפופולרית
* הרומן **אל העקרב** (The Scorpion God, 1971), מבוסס באופן רופף על תקופה זו בהיסטוריה המצרית.
* שמו של המלך כ**מלך העקרבים** מאוזכר בסרט משנת 2001, "המומיה חוזרת", ובספינאופים שלה, "מלך העקרבים" (2002), "מלך העקרבים 2: עלייתו של לוחם" (2008), "מלך העקרבים 3: הקרב על הגאולה" (2012) ו"מלך העקרבים 4: המסע אחר הכוח" (2015).
* משחק מחשב "מלך העקרבים: עלייתו של האכדי" הופץ למכירה ב-2002.
* הרומן "פרעה", ספר לילדים מ-2007 מאת ג'קי פראנץ', עוסקת במאורעות בחצר מלך עקרב והיריבות בין בניו נערמר והנסיך הוק.

## קישורים חיצוניים

קטגוריה:פרעוני מצרים
איסילקול

**איסילקול** (ברוסית: **Исильку́ль**) היא עיר ברוסיה במחוז אומסק. העיר נמצאת לידי אגם איסילקול, מכאן נובע שמה של העיר.

## היסטוריה
המקום בו הוקמה העיר העתידית נבחר בשנת 1891 בזמן גישושים בתוואי מסילת הרכבת הטרנס-סיבירית. במאי 1893 בקרבת אגם איסילקול החלה להבנות תחנת רכבת. באותה שנה נבנה ונפתח מפעל לייצור לבנים אשר שימשו לבניית בתים ומבנים במקום, מפעל זה חסך את הצורך להוביל לבנים ממרחקים.

ב-1894 למקום הגיעו תושבים קבועים ראשונים. באותה שנה החלה תנועה זמנית של רכבת בין צ'ליאבינסק לאומסק שעברה דרך איסילקול, ב-1895 הושלמה הבנייה של המסילה והרכבת הפכה לקבועה ותחנת איסילקול הופיעה במפת רכבת רוסיה.

ב-1897 נבנתה כנסייה פרבוסלאבית, באיסילקול היו 1,843 תושבים פרבוסלאבים, כמו כן היו 33 בתי אב של שטונדיסטים. שנה לאחר מכן בית ספר כנסייתי. איסלקול קיבלה מעמד של עיר בשנת 1945 עת שהיו במקום 18 אלף תושבים.

## אוכלוסייה
אוכלוסיית איסילקול לפי שנים:

## קישורים חיצוניים

קטגוריה:מחוז אומסק: ערים
קטגוריה:יישובים שהוקמו ב-1895
שרלוק הולמס והפרחחים מרחוב בייקר (ספר)

הספר **[[שרלוק הולמס]] והפרחחים מרחוב בייקר** (Sherlock Holmes and the Baker Street Irregulars) נכתב על ידי  ומייקל סיטרין והוצא לאור בשנה 2011 על ידי מטר, ובו מסופר על תעלומה ששרלוק הולמס ועוזריו הצעירים מרחוב בייקר מנסים לפתור בעקבות מותם החשוד של שלושה הולכים על חבל. בסיפור מספרים על חייהם של הפרחחים היכן הם מתגוררים ומה הם עושים.

## תקציר העלילה
שרלוק הולמס ועוזריו הצעירים הנקראים הפרחחים מרחוב בייקר מנסים לפתור תעלומה הקשורה למותם הנוראי של משפחת הולכי החבל המפורסמים, הזלינדאים. הם מצאו את מותם לאחר שחבלם נקרע בזמן הופעה. שרלוק בוחר לחקור את הנושא, כי הוא חושד שלא מתו מתאונה כמו שסופר אלא מהתנקשות. במהלך החקירה מתגלה שתעלומה זאת מתקשרת גם לעוד אחת מתעלומותיו הגדולות של הולמס שהיא גניבת ספר המלוכה האנגלי ששוויו רב. הולמס והפרחחים מבינים שאחד מיריביו המושבעים ביותר, פרופסור ג'יימס מוריארטי ארגן את שני הפשעים. הזלינדאים היו שותפיו לגניבת הספר, ומוריאטי החליט להיפטר מהם מתוך חשש שידווחו על מעורבותו. התעלומה נפתרת בעזרת מארב שהולמס והפרחחים ארגנו, הם הצליחו להשיג את הספר וכמעט לעצור את הפרופסור הרשע. בזמן המסע הפרחחים פוגשים אנשים חדשים ולומדים להכיר טוב יותר אחד את השני ואיך להיות בלשים טובים יותר.

## דמויות
* שרלוק הולמס: הבלש המבריק שאצלו עובדים הילדים, שרלוק הוא אחד הבלשים הטובים במדינה והוא פותר תעלומות מבריקות ומעניינות.
* אוזגוד (אוזי) מנינג: החכם שבחבורה, בלש מלידה למרות שיכולותיו הפיזיות חלשות מפצה על זה ברעיונות מרשימים וכוח רצון.
* פילאר: בת מגדת העתידות, מתגוררת בקרקס ועוזרת לשרלוק והילדים בפתרון התעלומה.
* ויגינס: מנהיג החבורה, כריזמטי ואמיץ, יש לו חמוסה בשם שירלי.
* משפחת הזלינדאים: משפחת ההולכים על חבל בקרקס שמתו בעקבות נפילה מהחבל והתעלומה סובבת סביבם.
* ג'ק קרמבלי: בעליו ואדוניו של אוזי, בחור מרושע שחושב רק על ממונו ומנצל את יכולות ההעתקה של אוזי כדי להרוויח בלי לחשוב על רצונותיו או צרכיו של אוזי.
* אליוט (תפר): אחד מהפרחחים יודע לתפור פצעים או בגדים כמו מומחה.
* שאר הפרחחים: רוהאן, אלפי, אליסטר, ברנבי, פלטשר, סימפסון, ג'יימס, פיט ושם.

## ביקורות
ביקורותיו של הספר מצוינות ורוב קוראיו משבחים את הסופר על יצירה נפלאה זו, הספר גם נבחר למצעד הספרים של מצעד החינוך. ילדים רבים ממליצים לקרוא את הספר וגם מבוגרים טוענים שזה ספר בלשות מעניין שמתאים לכל הגילאים וכולם יכולים להנות מקריאתו, אפילו אנשים שלא נוהגים לקרוא ספרים. ביקורות אלה נמצאו באתר של עברית.

## הערות שוליים

קטגוריה:ספרי 2011
בורדרלנדס (סרט)

**בורדרלנדס** (באנגלית: **Borderlands**, בתרגום חופשי לעברית: "ארצות הגבול") הוא סרט מדע בדיוני קומי אמריקאי המבוים על ידי איליי רות' עם תסריט שנכתב על ידי רות' וקרייג מאזין, שמבוסס על סדרת משחקי הווידאו באותו השם שפותחה על ידי חברת "Gearbox Software". בסרט מככבים קייט בלאנשט, קווין הארט, ג'יימי לי קרטיס, ג'ק בלאק, אריאנה גרינבלט, פלוריאן מונטיאנו, היילי בנט ואדגר רמירז.

הסרטעלה לאקרנים ב-9 באוגוסט 2024, תחת הפצתה של סרטי ליונסגייט.

## תקציר העלילה
לילית, פורעת חוק ידועה לשמצה עם עבר מסתורי, חוזרת בחוסר רצון לכוכב הבית שלה, פנדורה, במטרה למצוא את בתו הנעדרת של האיש החזק והאכזר ביותר ביקום, אטלס. על מנת להצליח במשימתה, לילית יוצרת ברית עם צוות בלתי צפוי – רולנד, שכיר חרב עילית לשעבר; טיני טינה, נערה פראית; קריג, שומר ראשה השרירי אך מאותגר רטורית של טינה; פטרישיה טאניס, מדענית בלתי-שפויה בעליל; וקלפטראפ הרובוט. יחד, הקבוצה הלא-שגרתית נאלצת להילחם במפלצות חייזריות ושודדים מסוכנים על מנת למצוא ולהגן על הנערה הנעדרת, שעשויה להחזיק את המפתח לכוח בלתי נתפס שישנה את גורל היקום.

## צוות השחקנים והדמויות
* קייט בלאנשט – **לילית**
* קווין הארט – **רונלד**
* ג'יימי לי קרטיס – **ד"ר פטרישיה טאניס**
* ג'ק בלאק – **קלפטראפ**
* אריאנה גרינבלט – **טיני טינה**
* פלוריאן מונטיאנו – **קרייג**
* היילי בנט
* אדגר רמירז – **אטלס**
* אוליבר ריכטרס – **קרום**
* ג'נינה גבנקר – **המפקדת נוקס**
* ג'ינה גרשון – **מאד מוקסי**
* שאיין ג'קסון – **ג'ייקובס**
* צ'ארלס באבלולה – **האמרלוק**
* בנג'מין ביירון דייוויס – **מרקוס**
* סטיבן בויר – **סקוטר**
* ראיין רדמונד – **אלי**
* בובי לי – **לארי**
בנוסף, פן ז'ילט, שדיבב במשחק "Borderlands 3", עתיד להופיע בסרט בהופעת קמע ככומר העורך חתונה.

## הפקה
פיתוחו של עיבוד קולנועי לסדרת משחקי הווידאו "Borderlands" הוכרז לראשונה באוגוסט 2015, כאשר סרטי ליונסגייט הכריזו על פיתוח הפרויקט יחד עם ארי ואבי ארד. בפברואר 2020, נמסר שהקולנוען איליי רות' יהיה אמון על בימוי הסרט מתוך תסריט שכתב קרייג מאזין, ושהמפיק אריק פייג יצטרף להפקת הסרט.

### ליהוק
בתחילת מאי 2020, דווח על כניסתה של קייט בלאנשט לתהליכי משא ומתן על גילום דמותה של לילית, ובהמשך החודש אושר רשמית על ידי סרטי ליונסגייט שבלאנשט תגלם את דמותה של לילית. בינואר 2021, דווח על ליהוקו של קווין הארט לגילום דמותו של רולנד. בפברואר 2021, אושר ליהוקה של ג'יימי לי קרטיס לגילום דמותה של ד"ר פטרישיה טאניס, ושל ג'ק בלאק לדיבוב קולו של קלפטראפ. בחודש שלאחר מכן, אריאנה גרינבלט ופלוריאן מונטיאנו לוהקו לגילום דמויותיהם של טיני טינה וקריג, בהתאמה, ואושר ליהוקה של היילי בנט לתפקיד שטרם פורסם. באפריל 2021, עם תחילת הצילומים, אושר ליהוקם של אדגר רמירז, אוליבר ריכטרס, ג'נינה גבנקה, ג'ינה גרשון, שאיין ג'קסון, צ'ארלס באבלולה, בנג'מין ביירון דייוויס, סטיבן בויאר, ריאן רדמונד ובובי לי. פן ז'ילט, שלקח חלק בדיבוב עבור המשחק "Borderlands 3", חשף. שהוא עתיד להופיע בהופעת קמע ככומר בחתונה.

### צילומים
צילומי הסרט החלו ב-1 באפריל 2021 בהונגריה.

## קישורים חיצוניים

* 

## הערות שוליים

קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי קומדיה אמריקאיים
קטגוריה:סרטים המבוססים על משחקי וידאו
קטגוריה:סרטי 2024
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024
קטגוריה:סרטי איליי רות'
תיאודור בון: הנאשם

"**תיאודור בון: הנאשם**" הוא הספר השלישי בסדרת תיאודור בון של הסופר ג'ון גרישם. זהו גם הספר השלישי שג'ון גרישם כתב לבני נוער, בניגוד לרוב ספריו המיועדים יותר למבוגרים. הספר פורסם לראשונה ב־2012, אך הוצא לאור בעברית לראשונה ב־2013, על ידי הוצאת מודן, ותורגם על ידי כנרת היגינס - דוידי. הספר שייך לסוגת המתח, האופיינית לספריו של המחבר.

## תקציר העלילה
הסיפור מתמקד בחייו של תיאודור בן ה-13 (המכונה לעיתים גם תיאו). תיאודור הוא ילד מקובל שגר בעיר די קטנה, ששואף לעסוק בעריכת דין, כשיגדל, כמו שני הוריו.

תיאו נשלח מבית הספר לסקר משפט רצח שהתקיים בעיר, ושם מתחילה התעלומה. המשפט נדחה, ותיאו שב לבית הספר, שם הוא מגלה שגנבו פריטים מן הלוקר שלו. הוא מחליט לא לספר לאף אחד, מה שיתברר כטעות גדולה לאחר מכן. הוא גם מגלה שמישהו חיבל בצמיגי אופניו.

תיאודור מוצא את עצמו כחשוד המרכזי בפריצה לחנות מחשבים ומכשירי אלקטרוניקה בעיר. בשלב זה הוא כבר בטוח שישנו קשר בין ששלושת המקרים. הוא מגלה שחיבלו בצמיגיו פעם נוספת, ואף ניפצו חלון במשרד עורכי הדין של הוריו, ממש לידו!

החוקרים נושפים בעורפו, ומתחיל להיראות כאילו תיאודור כבר לא ינצל. בפעולה של הצופים, תיאו מגלה שצמיגי אופניו חובלו פעם נוספת! הוא מתקשר לאביו שיבוא לאסוף אותו והם לוקחים את האופניים לתחנת המשטרה, כראייה. הניסיון לא נוחל הצלחה, ותיאו הצעיר מבין שהוא צריך לקחת את העניין ליידים. הוא מתייעץ עם דודו אייק שגם הוא עורך דין לשעבר, ולאחר שתיאו מספר לו שאין לו שום אויבים, אייק מעלה קו חקירה חדש. הוא סובר שמדובר בילדיה של לקוחה שאמו של תיאו ייצגה (בתור עורכת דין לגירושין) שרצו לנקום. בעזרת חקירה משותפת של אייק, שלו, של חבריו וחברתו הטובה אפריל, הם מצליחים למצוא זוג אחים שתואמים לכל הקריטריונים. האח הצעיר לומד בבית הספר של תיאו. תיאו מוסר את המידע למנהלת בית הספר. בעזרת חקירה משולבת של המנהלת והמשטרה, שנגמרת בצו חיפוש בבית השניים, הם נעצרים, ותיאו כבר לא בחזקת חשוד.

## דמויות
* תיאודור "תיאו" בון - הדמות הראשית. בן 13, מצליח ומקובל, מתעניין בעריכת דין וחניך בצופים. מואשם בפריצה וגניבת סחורה מחנות המחשבים של ביג מאק, אך בסוף הסיפור מזוכה. במהלך הפרשה מתמודד תיאו עם מצבים מאתגרים, כגון הצקות מבני כיתתו. בנם של וודס ומרסלה בון.
* מרסלה בון - אמו של תיאודור. עורכת דין לענייני גירושין, שבין היתר מתעסקת בגירושי משפחת פין.
* וודס בון - אביו של תיאודור. עורך דין.
* אייק - דודו של תיאודור וחברו הטוב. עורך דין לשעבר שהסתבך עם החוק, עוזר לתיאו לפתור את הפרשיה.
* ג'ונה וג'סי פין - אחים בגיל נוער. הוריהם נמצאים במאבק גירושים שבו אמם שמיוצגת על ידי אמו של תיאודור מרסלה זוכה במשמורת. הם בוחרים לנקום בעזרת פריצה לחנותו של ביג מאק והפללה של תיאודור. בסוף הסיפור נתפסים ומואשמים.
* אפריל פינמור - חברתו הטובה של תיאודור. עוזרת לו בפיענוח הפרשה.
* וודי - חברו של תיאודור. עוזר לו בפיענוח הפרשה, ושומר על גבו נגד ההצקות שהוא חווה בעקבות הפרשה.
* ביג מאק - בעל חנות המחשבים שנפרצת.

## ביקורות
הביקורות על הספר מגוונות. בעוד חלקן מדברות על ספר מתח עשוי היטב, בעל כתיבה קולחת, מהספרים שמושכים את הקורא לקריאה נמרצת וממושכת, אחרות בוחרות לציין רדידות מסוימת, כאילו הסופר מנסה למלא תבנית של ספר נוער שרק נוער יסתפק בו.

## הערות שוליים

קטגוריה:ספרי 2012
קטגוריה:ספרי ילדים ונוער
טיסקורוד

**טיסקורוד** (בהונגרית: **Tiszakóród**) הוא כפר קטן במחוז סבולץ'-סטמאר-ברג על גדות נהר טיסה שבצפון מזרח הונגריה. 

בדומה ליישובים רבים באירופה, גם אוכלוסיית טיסקורוד קטנה בעשרות השנים האחרונות, מ-783 תושבים בשנת 1990 עד 723 תושבים בשנת 2020.

הכפר ואזורו מיושבים לסירוגין כבר מהמאה ה-14.

## יהודי טיסקורוד
יהודים חיו בטיסקורוד בתקופות זמן שונות. ליד בית הקברות הציבורי בכפר יש שלוש מצבות שהיו שייכות לבית קברות יהודי בכפר בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ללכת שבי

**ללכת שבי** הוא ספר שנכתב על ידי אהרן ברנע ועמליה ארגמן ברנע. הספר יצא לאור לראשונה בשנת 1986 בהוצאת עידנים. הספר מספר על מערכת היחסים של המחברים עם אחד ממנהיגי הפת"ח, סאלח תעמרי, ועל הסכסוך הישראלי-פלסטיני.

## עלילה
במהלך שנת 1983 כתב "קול ישראל" לענייני ערבים, אהרן ברנע, הלך לראיין בכלא את צלאח תעאמרי, איש הפת"ח הבכיר ביותר שנפל לידי ישראל אי פעם, בזמן מלחמת לבנון הראשונה. תוך זמן קצר הם מגלים כי יש ביניהם הרבה במשותף ונרקמת ביניהם חברות. לאחר מספר מפגשים ביניהם מגלה ברנע, כי אשתו של תעאמרי, דינה בינת עבד אל חמיד, היא מלכת ירדן לשעבר והיא מתגוררת בלונדון.

במהלך תקופת מאסרו של תעאמרי הוא נפגש עם ברנע מספר רב של פעמים, במחנה המעצר לשבויים כלא אנצאר, שם הנהיג את אסירי המחנה. יום אחד גילה תעאמרי לברנע את סקרנותו הגדולה בנוגע לשואה. באישור שלטונות צה״ל, נטל ברנע את תעאמרי השבוי וערך לו סיור מקיף בישראל, בין היתר ביקר באתר ההנצחה "יד ושם". הוא ביקר בביתו של ברנע ברמת השרון, הכיר את אשתו ואף נלקח לראות מה זה קיבוץ. בקיבוץ חולדה, שם נפגש עם הסופר עמוס עוז. ב-24 בנובמבר 1983, בעקבות עסקה לשחרור שבויים שארגנה דינה, משוחרר צלאח מהכלא הישראלי בתמורה למספר שבויים ישראלים.

## דמויות
אהרן ברנע - כתב קול ישראל לענייני ערבים, מסקר המון אירועים צבאיים. בתחילה, הוא מעט מופתע מכמה שיש לו במשותף עם צלאח אך הם מצליחים להתחבר ולהבין, אפילו אם במעט, אחד את השני.

עמליה ארגמן ברנע - אשתו של אהרן.

סאלח תעמרי - בכיר הפת"ח שנתפס על ידי צה"ל, נחשב למתון יחסית בין חברי הפת"ח ומתנגד לפעולות טרור אלימות.

דינה בינת עבד אל חמיד - מלכת ירדן לשעבר, אשתו של צאלח, מוצגת כאישה חכמה ועצמאית המצליחה להרכיב עסקת שבויים גדולה.

## קישורים חיצוניים

## הערות שוליים

קטגוריה:הסכסוך הישראלי-פלסטיני: סיפורת
מוזר יותר מפאנפיק

**מוזר יותר מפאנפיק** הוא ספר שנכתב על ידי הסופר כריס קולפר. הספר יצא לאור לראשונה בארצות הברית ב-28 בפברואר 2017 על ידי Little Brown Books for Young Readers ולאחר מכן בישראל בפברואר 2018 על ידי אריה ניר-מודן, מודן. הספר הופיע ברשימת ה-"bestseller for young adults" של ה-New York Times.

## עלילה
קאש קרטר הוא השחקן הראשי בסדרת הטלוויזיה הבדיונית "ילדי הפלא", הסדרה שחיברה בין ארבע הדמויות הראשיות, סם, טופר, ג'ואי ומו. הארבעה החליטו לצאת לטיול לפני שייפרדו דרכיהם וכל אחד מהם ילך לקולג' אחר. הם מזמינים את קאש להצטרף אליהם כבדיחה, אך להפתעתם הרבה קאש מופיע ומצטרף לטיול. החמישה יוצאים לטיול בין אטרקציות ומדינות שונות. במהלך הטיול ארבעת החברים הטובים מגלים כי השחקן האהוב עליהם הוא אינו מה שהם חשבו ועד סופו של הטיול גילו הארבעה כי גם אחד את השני לא הכירו באמת אך סודותיהם נחשפים לבסוף.

## דמויות
* קאש: השחקן הראשי בסדרת "ילדי הפלא", בעל גידול סרטני שאותו מסתיר
* ג'ואי: בן אפרו- אמריקאי וגיי שמתקשה לצאת מהארון בפני אביו הכומר וההומופוב
* סם (סמנתה): טרנסג'נדר (נולד בת, אך מרגיש בן) שמתקשה לצאת בפני אימו וחבריו.
* מו: בת אמריקאית- אסיאתית שחלומה הוא להיות סופרת אך אביה מתעקש שתלך לסטנפורד ללמוד כלכלה.
* טופר (כריסטופר): בן אינטליגנט עם אח בעל צרכים מיוחדים לו הוא צריך לדאוג, שמאוהב בסם.

## ביקורות
הספר קיבל ביקורות טובות בעקבות כתיבתו של הסופר שהייתה מעניינת והציגה נושאים חשובים וכבדים בצורה קלה לעיכול.

## הערות שוליים

קטגוריה:ספרי 2017
קטגוריה:ספרי הוצאת מודן
80,000 שעות

**80,000 שעות** היא ארגון ללא מטרות רווח שבסיסו בלונדון. הארגון עורך מחקר על טיוב אפיקי קריירה. מטרתו היא "לעודד אנשים למקסם את הקריירה שלהם מבחינת עריכת אפקט חיובי חברתי בהתבסס על המחקר של הארגון". הארגון מספק ייעוץ באתר אינטרנטי, בפודקאסט, ובפגישות פרטניות. הארגון הוא חלק מ**המרכז לאלטרואיזם אפקטיבי**, שמקושר לפקולטה לפילוסופיה באוניברסיטת אוקספורד. שמו של הארגון מתייחס לפרק הזמן האופייני הכולל בו אדם צפוי לעבוד למשך כל הקריירה. הארגון נוסד על ידי האקסלרטור Y Combinator בשנת 2015.

## עקרונות
על פי 80,000 שעות, ישנן קריירות שמטרתן לעשות טוב שעושות זאת ביעילות רבה בהרבה מקריירות אחרות. הארגון אומד בעיות שאנשים יכולים להתמקד בפתרונן במונחים של "סולם" (scale), "הזנחה" (neglectedness) ו"פתירות" (solvability) שלהם. הארגון מדרג מסלולי קריירה על פי פוטנציאל ההשפעה החברתית שלהם, עד כמה הם מפתחים אדם שישפיע בהמשך, ועל התאמה אישית עם המועמד למסלול.

הארגון מדגיש כי יש למדוד את ההשפעה החיובית של בחירת עיסוק מסוים בכמות ה'טוב הנוסף' שנוצר כתוצאה מאותה בחירה, ולא בכמות הטוב הנוצרת ישירות.

הארגון מדגיש כי יש לשקול גם דרכים עקיפות להשפיע על הסביבה, דוגמת השתכרות לשם נתינה (להרוויח משכורת גבוהה במסלול קריירה נורמטיבי, ותרומה של חלק גדול ממנה), וכן דרכים ישירות, דוגמת מחקר מדעי או השפעה על מדיניות ציבורית.

הפילוסוף התועלתני פיטר סינגר מציין את הדוגמה של בנקאות ופיננסים כקריירה בעלת השפעה רבה על ידי תרומות כאלה בהרצאת TED שלו, "The why and how of effective altruism", שם הוא דן בעבודה של 80,000 שעות.

## תחום עיסוק
עיקר תחום העיסוק של הארגון הוא בייעוץ לבוגרי אוניברסיטה טריים בין הגילאים של 20 ו-40. הארגון תומך בגישה "אריכות טווח" (longtermism), כלומר, שההשפעה המוסרית החשובה ביותר של הפעולות שלנו הן ההשלכות שלהן על הדורות הבאים, בגלל הכמות הגדולה של האנשים שעתידים, או עשויים, להתקיים בעתיד. בהתאם, הארגון משקיע משאבים במחקר על אודות אירועים הנחשבים לעשות שינויים קבועים לאורך זמן, דוגמת מלחמה גרעינית, מגפות, שיפור היחסים בין סין וארצות הברית, או קבלת ההחלטחת בארגונים גדולים.

## ביקורות וקבלה
ההמלצה של 80,000 שעות על השתכרות לשם נתינה, הנוהג לפיו כדאי לאדם להרוויח משכורת גבוהה במסלול קריירה נורמטיבי, ותרומה של חלק גדול ממנה לעמותות קוסטאפקטיביות. המלצה זו התקבלה בספקנות. בירחון, *[https://oxfordleftreview.com/ Oxford Left Review],* פיט מילס טען שמכיוון שקשה לכמת את הסבירות לחולל שינוי חברתי, 80,000 שעות מוטות לשיטות הניתנות לכימות, כמו השתכרות לשם נתינה.

לאורך פעילותם, 80,000 שעות הפחיתו את תמיכתם בהשתכרות לשם נתינה לטובת מסלולים חלופיים כמו מחקר, הסברה או רפורמה במדיניות, והחלו להמליץ לעבוד על בעיות שפתירתן קשה יותר לכימות.

## הערות שוליים וקריאה נוספת

## ראו גם
* אלטרואיזם אפקטיבי

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הממלכה המאוחדת: ארגונים
קטגוריה:ארגונים
קטגוריה:עמותות
קטגוריה:אתיקה
קטגוריה:סוציולוגיה של הנתינה
קטגוריה:שוק העבודה
ג'וסאיה ביגול

**ג׳וסאיה ויליאמס ביגול** (אנגלית: **Josiah Williams Begole**; 20 בינואר 1815 – 5 ביוני 1896) היה חבר בית הנבחרים של ארצות הברית בין השנים 1873–1875 והמושל ה-19 של מישיגן בין השנים 1883 עד 1885.

## ביוגרפיה
ביגול נולד בעיירה גרובלנד, ניו יורק. אבות אבותיו היו הוגנוטים צרפתים שהיגרו לארצות הברית ברבע האחרון של המאה ה-18 כדי להימלט מרדיפות דתיות והתיישבו בהייגרסטאון, מרילנד. אביו של ג'וסאיה, ויליאם (1788–1862) נולד שם ועבר למחוז ליווינגסטון, ניו יורק בשנת 1802. האב ויליאם שירת במלחמת 1812 והתחתן עם בתו של חייל ותיק שנלחם במלחמת העצמאות של ארצות הברית.

שלושה מבניו של ויליאם, כולל ג'וזיה, הבכור, עברו בסופו של דבר למחוז ג'נזי שבמישיגן. ג'וסאיה למד בבתי הספר הציבוריים ב Mount Morris ובאקדמיה של טמפל היל בג'נסאו, ניו יורק.

ביגול עבר לפלינט, מישיגן באוגוסט 1836 ולימד בבית הספר בשנים 1837 ו-1838. באביב 1839 נישא להרייט א. מיילס. הוא עסק בחקלאות בין השנים 1839 עד 1856 והיה פקח בית הספר, שופט שלום וגזבר העיירה.

בהיותו פעיל נגד העבדות, הוא הפך לחבר בארגון המפלגה הרפובליקנית. הוא היה גזבר המחוז בין השנים 1856–1864. בשנת 1863 עסק זמן קצר בעסקי עצים. בנו הבכור נהרג במהלך מלחמת האזרחים האמריקאית ליד אטלנטה, ג'ורג'יה בשנת 1864, דבר שגרם לו לצער רב ביותר. הוא היה חבר בסנאט של מישיגן ב־1870 וב־1871, וחבר במועצת העיר פלינט במשך שלוש שנים. באותה תקופה הוא כיהן בוועדות האוצר ומסילות הברזל, והיה יו"ר הוועדה למכון לחירשים ואילמים ועיוורים.

הוא היה נציג לוועידה הלאומית הרפובליקנית בפילדלפיה בשנת 1872, שפעלה כדי למנות מחדש את נשיא ארצות הברית יוליסס ס. גרנט ולמנות את הנרי וילסון לסגן הנשיא החדש.

### בקונגרס האמריקאי
ביגול נבחר כרפובליקני ממחוז הקונגרס השישי של מישיגן לבית הנבחרים של ארצות הברית לקונגרס ה-43, וכיהן מ-4 במרץ 1873 עד 3 במרץ 1875.

באותה תקופה הוא היה חבר בוועדה להוצאות חקלאיות וציבוריות. הוא לא הצליח במועמדותו לבחירה מחודשת בשנת 1874, ולכן חידש את עבודתו בעסקי העצים, בחברת "ביגול פוקס ושות'". מאוחר יותר עסק בייצור קרונות והקים את בית החרושת לייצור קרונות רכבת Flint Wagon Works במישיגן, ובנוסף עסק גם בבנקאות.

### כמושל
בשנת 1882, בגול היה מועמד לתפקיד מושל מישיגן מטעם מפלגת "Greenback" והמפלגה הדמוקרטית, והביס את דייוויד ג'רום המכהן הרפובליקני ביותר מ-7,000 קולות.

הוא כיהן כהונה אחת משנת 1883 עד 1885. כרפובליקני לשעבר שהדיח מכהן רפובליקני, ביגול עמד בפני מכשולים רבים מול בית מחוקקים הנשלט על ידי הרפובליקנים. כתוצאה מכך, פעילותו למען הקמת הלשכה הממלכתית לסטטיסטיקה של עבודה הייתה אחת הפעולות הבודדות שאושרו. הוא התמודד לבחירה מחודשת בשנת 1884, אך הובס על ידי רפאל ראסל אלגר. לאחר פרישתו חזר לפעילותו העסקית לשעבר.

הוא היה מראשוני הפעילים למען זכות הבחירה לנשים, ובשנת 1884 הפך ביגול לסגן נשיא ארגון זכות הבחירה לנשים הראשון ברחבי המדינה, שנקרא "איגוד שוויון הצבעה במישיגן".

ביגול היה חבר במסדר הבונים החופשיים ואח בלשכת פלינט מספר 23 בפלינט, מישיגן.

הוא נפטר בגיל שמונים ואחת בפלינט ונקבר שם בבית הקברות גלנווד.

## קישורים חיצוניים

* PoliticalGraveyard -Index to Politicians
* National Governors - josiah williams
* 

## הערות שוליים

קטגוריה:מושלי מישיגן
קטגוריה:אמריקאים ילידי מדינת ניו יורק
קטגוריה:אמריקאים חברי הבונים החופשיים
קטגוריה:אמריקאים שנולדו ב-1815
קטגוריה:אמריקאים שנפטרו ב-1896